**תומר חמד** (נולד ב-2 במאי 1987) הוא כדורגלן ישראלי, המשחק בעמדת החלוץ בקבוצת מכבי חיפה מליגת העל ובנבחרת ישראל.

קריירת מועדונים
---------------

### מכבי חיפה

חמד החל לשחק כדורגל בקבוצת הפועל קריית טבעון, אך תוך זמן קצר עבר למחלקת הנוער של הפועל חיפה. בגיל 13 עבר לשחק במחלקת הנוער של מכבי חיפה. בשנת 2004 הוביל את קבוצת "אורט גרינברג קריית טבעון" לזכייה באליפות המדינה לבתי ספר, ובשנת 2005 צורף לשורותיה של קבוצת הבוגרים של מכבי חיפה מליגת העל.

כבר בעונתו הראשונה חמד כבש שער במדי מכבי חיפה. בעונה שלאחר מכן הוא מיעט לשחק, אך בכל זאת החליט להישאר בקבוצה. ביולי 2007 הוא הוזמן להיבחן במדי שטוטגרט מהבונדסליגה, אך לבסוף לא הוחתם. בעונת 2007/2008 חמד קיבל הזדמנויות מועטות בהרכב של מכבי חיפה, ובינואר 2008 הוא הושאל למכבי הרצליה עד תום העונה. לקראת עונת 2008/2009 הושאל חמד לבני יהודה תל אביב לשנה אחת. לקראת עונת 2009/2010 הושאל חמד למכבי אחי נצרת לשנה אחת. בסיום העונה ירד ליגה עם אחי נצרת וחזר אוטומטית למכבי חיפה.

את עונת 2010/2011 פתח בסגל מכבי חיפה, ולאחר 14 מחזורים הפך לשחקן הרכב קבוע. הוא סיים את העונה עם 13 שערים וחמישה בישולים, והיה אחד השחקנים שהובילו לזכיית חיפה באליפות. חמד נכלל בנבחרת העונה של "מעריב".

### ספרד

בקיץ 2011 חתם חמד בקבוצת מיורקה הספרדית. ב-28 באוגוסט ערך את הופעת הבכורה שלו בקבוצה כאשר עלה בהרכב הפותח בניצחון הביתי 1–0 נגד אספניול. ב-1 באוקטובר כבש חמד את שערי הבכורה שלו בליגה הספרדית בתיקו 2–2 נגד אוססונה. ב-10 בינואר 2012 כבש צמד במשחק הבכורה שלו בגביע המלך הספרדי, בניצחון 6–1 נגד ריאל סוסיאדד, ואת עונת 2011/2012 עם 8 שערי ליגה ב-28 הופעות. במחזור הראשון של עונת 2012/2013 כבש חמד צמד בניצחון 2–1 על אספניול. חמד סיים את העונה עם 11 שערי ליגה, אך בתום העונה ירדה מיורקה לליגה השנייה. ב-26 במאי 2013, במחזור הלפני אחרון של העונה, נפצע חמד ואובחן כסובל מקרע בגיד האכילס. חמד נותח והושבת למשך שבעה חודשים. ב-15 בדצמבר 2013 ערך את הופעת החזרה שלו כשעלה מהספסל בדקה ה-77. עד תום עונת 2013/2014 כבש שני שערים בליגה הספרדית השנייה.

ב-2 ביולי 2014 חתם חמד על חוזה לשנתיים באלמריה מהליגה הבכירה בספרד. ב-23 באוגוסט 2014 ערך חמד את הופעת הבכורה שלו במדי אלמריה, במשחק נגד אספניול שהסתיים בתיקו 1–1. ב-5 באוקטובר 2014 כבש חמד את שער הבכורה שלו במועדון, כשעלה מהספסל בתיקו 2–2 מול אלצ'ה. ב-4 בינואר 2015 כבש חמד צמד שערים בניצחון 2–1 על מאלגה. בעקבות צמד זה השתווה חמד לחיים רביבו, שיאן השערים הישראלי בליגה הספרדית, ונבחר למצטיין המחזור בליגה הספרדית. ב-17 בינואר כבש צמד נוסף בהפסד 2–3 לוולנסיה ושבר את שיאו של רביבו. סיים את עונת 2014/2015 סיים חמד כמלך השערים של אלמריה עם שמונה שערי ליגה ב-35 הופעות, אך בתום העונה ירדה הקבוצה לליגת המשנה.

### אנגליה

חמד במדי ברייטון במשחק מול צ'לסי, 2017
ב-24 ביוני 2015 חתם חמד על חוזה לשלוש שנים בברייטון אנד הוב אלביון מליגת המשנה באנגליה. ב-7 באוגוסט 2015, ערך חמד את הופעת הבכורה שלו במדי ברייטון בניצחון 1–0 על נוטינגהאם פורסט. ב-15 באוגוסט כבש חמד את שער הבכורה שלו בברייטון, בניצחון החוץ 2–1 על פולהאם. ב-29 באוגוסט כבש חמד צמד שערים בניצחון 3–2 על איפסוויץ' טאון. לאחר מכן הוסיף חמד גם צמדים נגד לידס יונייטד ונגד מילטון קייס דונס. עד מהרה הפך חמד לאחד הכובשים המצטיינים של ברייטון, וב-15 באפריל כבש שלושער בניצחון ברייטון 5–0 על פולהאם. את עונת 2015/2016 סיים חמד עם 17 שערי ליגה, אך ברייטון סיימה את העונה במקום השלישי ולא הצליחה להעפיל חזרה לפרמייר ליג. בעונה הבאה כבש מספר שערים חשובים, בתיקו 3–3 בחוץ מול ברנטפורד, בניצחון 1–0 נגד קארדיף סיטי, ובפנדל בניצחון החוץ 1–0 נגד בורטון אלביניון. את עונת 2016/2017 סיים חמד עם 13 שערים בכל המפעלים ועזר לקבוצתו לעלות בסוף העונה לליגה האנגלית הבכירה.

ב-12 באוגוסט 2017 ערך חמד את הופעת הבכורה שלו בפרמייר ליג ועלה בהרכב הפותח במשחק מחזור הפתיחה נגד מנצ'סטר סיטי אשר הסתיים בהפסד ביתי בתוצאה 0–2. ב-9 בספטמבר 2017 כבש חמד את שער הבכורה שלו בפרמייר ליג, בניצחון הביתי 3–1 נגד וסט ברומיץ' אלביון. ב-24 בספטמבר כבש שוב בניצחון 1–0 נגד ניוקאסל יונייטד. שלושה ימים לאחר מכן הודיעה התאחדות הכדורגל האנגלית שחמד קיבל השעיה משלושה משחקים, לאחר שדרך במכוון על רגלו של מגן ניוקאסל דיאנדרה ידלין, תקרית שבה השופט לא הבחין. חמד הגיב לתקרית ופרסם הודעה בחשבון הטוויטר שלו וכתב כי הפעולה לא הייתה מכוונת. ב-16 בנובמבר 2017 חמד חתם על הארכת חוזה בברייטון עד יוני 2019. בסך הכל ערך בעונת 2017/2018 18 הופעות בפרמייר ליג, בהן כבש שני שערים.

ב-23 במאי 2018 הושאל חמד לעונה אחת לקווינס פארק ריינג'רס מליגת המשנה, עם אופציה לרכישה. כעבור יומיים ערך את הופעת הבכורה שלו וכבש את שערו הראשון במועדון, בניצחון 1–0 על ויגאן את'לטיק. בסך הכל ערך 27 הופעות בעונה זו, בהן כבש שבעה שערים.

ב-8 באוגוסט 2019 הושאל לעונה אחת לצ'רלטון את'לטיק מליגת המשנה. ב-24 באוגוסט 2019 ערך את הופעת הבכורה שלו במדי הקבוצה, בניצחון 1–0 על ברנטפורד.

### ניו זילנד ואוסטרליה

#### ולינגטון פיניקס

ב-30 בנובמבר 2020 חתם לעונה אחת בוולינגטון פיניקס הניו זילנדית, שמשחקת בליגה הבכירה האוסטרלית. את הופעת הבכורה ערך ב-2 בינואר 2021 בהפסד קבוצתו 1–2 לסידני. ב-15 במרץ כבש שער בכורה בהפסד קבוצתו 3–4 לווסטרן סידני.

במאי 2021, בזמן המהומות בישראל, חמד חגג צמד שכבש מול מלבורן סיטי בכך שהתעטף בדגל ישראל אחרי השער הראשון ובכך שהוציא כיפה ואמר "שמע ישראל" אחרי השער השני. בתגובה לחגיגה זו ולרעש התקשורתי בעקבותיו, קבוצתו אסרו על הכנסת דגלים זרים ליציע עד סוף העונה.

בסוף העונה הקבוצה לא האריכה את חוזהו וב-10 ביולי חמד שוחרר מהקבוצה.

בסך הכול כבש חמד 11 שערים ושלושה בישולים ב-21 משחקים.

#### וסטרן סידני וונדרס

ב-11 ביולי 2021 חתם במועדון האוסטרלי, וסטרן סידני וונדרס, לעונה אחת.

ב-28 בנובמבר 2021, כבש את שער הבכורה שלו בקבוצה בתיקו 2-2 נגד ניוקאסל ג’טס. בסך הכל כבש 6 שערים ב-20 משחקים.

ב-26 ביוני 2022 עזב את המועדון.

### הפועל באר שבע

ב-3 ביולי 2022 חתם לשנתיים בהפועל באר שבע.

ב-16 ביולי 2022 ערך את הפועת הבכורה במסגרת גמר אלוף האלופים. חמד בישל את שער השוויון וכבש את הפנדל המכריע וזכה בתואר ראשון עם קבוצתו.

ב-17 לינואר 2024 שוחרר מהקבוצה.

### מכבי חיפה

ב-18 בינואר 2024 חתם במכבי חיפה עד סיום עונת 2023/2024.

נבחרות ישראל
------------

לזכותו של חמד 22 הופעות במדי נבחרת הנוער של ישראל, בהן כבש שער אחד, וכן שלוש הופעות במדי הנבחרת הצעירה עד גיל 21.

הצלחתו במכבי חיפה הביאה להכללתו בנבחרת ישראל, ואת הופעת הבכורה בנבחרת ערך ב-4 ביוני 2011, בניצחון החוץ 2–1 על לטביה במסגרת מוקדמות יורו 2012, כאשר חמד בישל את השער הראשון של ישראל. במשחקו השלישי בנבחרת, נגד קרואטיה, הבקיע את שער הבכורה שלו. בטורניר מוקדמות מונדיאל 2014 כבש שישה שערים, כולל שלושער מול לוקסמבורג ב-12 באוקטובר 2012, וסיים כמלך השערים של הנבחרת בצוותא עם עדן בן בסט.

בטורניר מוקדמות יורו 2016 כבש חמד שלושה שערים, וגם בטורניר מוקדמות מונדיאל 2018 כבש שלושה שערים. ב-27 במרץ 2017 הושעה חמד מנבחרת ישראל ביחד עם אריאל הרוש, בשל ביקורת שהעבירו על הדרג המקצועי. בספטמבר 2017 חזר חמד לסגל הנבחרת.

חיים אישיים
-----------

חמד נולד לאב צבר ממוצא חלבי, ולאם שעלתה מפולין. כתוצאה מכך, לחמד דרכון פולני, ועל כן אינו נחשב לשחקן זר בחלק מהליגות במדינות השייכות לאיחוד האירופי, ובכללן הליגה הספרדית בה שיחק.

ב-2013 נישא לשונית פרג'י, דוגמנית ונערת ישראל לשעבר. להם ארבע בנות. הזוג מתגורר בעומר.

סטטיסטיקה
---------

### מועדונים

נכון ל-16 ביולי 2022

| מועדון | עונה | ליגה | גביע | גביע הליגה | אירופה/אחר | סך הכל |
| --- | --- | --- | --- | --- | --- | --- |
| מסגרת | הופעות | שערים | הופעות | שערים | הופעות | שערים | הופעות | שערים | הופעות | שערים |
| **מכבי חיפה** | 2005/2006 | **ליגת העל הישראלית** | 3 | 1 | – | – | – | – | – | – | 3 | 1 |
| 2006/2007 | 8 | 2 | 1 | 0 | 5 | 1 | 0 | 0 | 14 | 4 |
| 2007/2008 | 7 | 1 | 0 | 0 | 4 | 0 | – | 11 | 1 |
| 2010/2011 | 31 | 13 | 5 | 3 | 7 | 2 | 2 | 0 | 45 | 18 |
| **מכבי הרצליה** | 2007/2008 | 17 | 3 | 1 | 0 | 0 | 0 | – | 18 | 3 |
| **בני יהודה** | 2008/2009 | 28 | 1 | 2 | 0 | 7 | 1 | – | 37 | 3 |
| **מכבי אחי נצרת** | 2009/2010 | 33 | 9 | 1 | 0 | 5 | 3 | – | 39 | 12 |
| סה"כ בישראל | 117 | 30 | 10 | 3 | 28 | 7 | 2 | 0 | 157 | 39 |
| **מיורקה** | 2011/2012 | **לה ליגה** | 28 | 8 | 6 | 2 | – | – | 34 | 10 |
| 2012/2013 | 37 | 11 | 1 | 0 | — | — | 38 | 11 |
| 2013/2014 | **הליגה הספרדית השנייה** | 24 | 2 | 0 | 0 | — | — | 24 | 2 |
| **אלמריה** | 2014/2015 | **לה ליגה** | 35 | 8 | 0 | 0 | — | — | 35 | 8 |
| סה"כ בספרד | 124 | 29 | 7 | 2 | — | — | 153 | 31 |
| **ברייטון אנד הוב אלביון** | 2015/2016 | **צ'מפיונשיפ** | 40 | 17 | 1 | 1 | 2 | 0 | 3 | 0 | 43 | 18 |
| 2016/2017 | 33 | 13 | 0 | 0 | 2 | 2 | - | 35 | 15 |
| 2017/2018 | **פרמייר ליג** | 16 | 2 | 2 | 0 | 1 | 0 | - | 19 | 2 |
| 2018/2019 | 0 | 0 | - | - | 0 | 0 |
| **קווינס פארק ריינג'רס** | 2018/2019 | **צ'מפיונשיפ** | 27 | 7 | 2 | 0 | - | 29 | 7 |
| **צ'רלטון אתלטיק** | 2019/2020 | 18 | 0 | 1 | 0 | 19 | 0 |
|  | סה"כ באנגליה | 134 | 39 | 6 | 1 | 5 | 2 | 3 | 0 | 148 | 42 |
| **ולינגטון פיניקס** | 2020/2021 | **ליגת העל האוסטרלית** | 21 | 11 | — | 21 | 11 |
| **וסטרן סידני וונדררס** | 2021/2022 | 20 | 6 | — | 20 | 6 |
|  | סה"כ באוסטרליה | 41 | 17 | — | 41 | 17 |
| **הפועל באר שבע** | 2022/2023 | **ליגת העל הישראלית** | 17 | 6 | 1 | 0 | 1 | 1 | 12 | 3 | 30 | 10 |
| 2023/2024 | 2 | 0 | — | — | 2 | 0 | 4 | 0 |
| **מכבי חיפה** | 0 | 0 | 0 | 0 | 0 | 0 | 0 | 0 | 0 | 0 |
| סך הכל בקריירה |  | 454 | 118 | 26 | 6 | 35 | 11 | 19 | 3 | 533 | 139 |

### נבחרת לאומית

נכון ל-30 בנובמבר 2020

| נבחרת | שנה | סך הכל |
| --- | --- | --- |
| הופעות | שערים |
| **ישראל** |
| 2011 | 5 | 1 |
| 2012 | 7 | 7 |
| 2013 | 2 | 1 |
| 2014 | 1 | 1 |
| 2015 | 6 | 2 |
| 2016 | 4 | 3 |
| 2017 | 4 | 0 |
| 2018 | 5 | 2 |
|  | 2019 | 2 | 0 |
| סך הכל בקריירה | 37 | 17 |
|

תארים
-----

### מכבי חיפה

* אליפות ליגת העל: 2010/2011

### הפועל באר שבע

* אלוף האלופים: 2022

#### אישיים

*

קישורים חיצוניים
----------------

ויקישיתוף מדיה וקבצים בנושא **תומר חמד** בוויקישיתוף
* תומר חמד, ברשת החברתית אקס (טוויטר)
* תומר חמד, ברשת החברתית אינסטגרם
* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* יונתן הללי, צמד חמד: הפריחה בחייו של תומר חמד, באתר nrg‏, 11 בינואר 2011
* אוריאל דסקל, תומר חמד בע"מ, באתר כלכליסט, 10 ביולי 2016
* אתר למנויים בלבד טל גלעדי, נדב צנציפר, חמד של חיים, באתר "ידיעות אחרונות", 19 בפברואר 2021
* תומר חבז, ‏חמד: כשיצאתי לחו"ל אנשים חשבו שזה גדול עליי, באתר ONE‏, 21 בינואר 2022

הערות שוליים
------------

1. ↑  יונתן הללי, מים שקטים: תומר חמד יצא שפיץ, באתר nrg‏, 16 באוקטובר 2012
2. ↑  יוסי פרץ ארי, שטוטגרט הזמינה את תומר חמד להתרשמות, באתר nrg‏, 19 ביולי 2007
3. ↑  אדם גלס, דורון בן דור, ‏תומר חמד יושאל למכבי הרצליה, באתר ONE‏, 30 בינואר 2008
4. ↑  לי בוץ, עדי סרדס, תומר חמד הושאל ממכבי חיפה לבני יהודה, באתר ynet, 20 ביולי 2008
5. ↑  דורון בן דור, ‏תומר חמד חתם באחי נצרת: אפשר להצליח שם, באתר ONE‏, 22 ביוני 2009
6. 1 2  נרי ברנר, תומר חמד סיכם במאיורקה: "זה הרגע לו חיכיתי", באתר ynet, 18 ביוני 2011
7. ↑  בישול לחמד ב-0:1 של מיורקה, ריאל ניצחה 0:6, באתר ONE‏, 28 באוגוסט 2011
8. ↑  צמד לחמד ב-2:2 של מיורקה, בן שהר כבש באוקזר, באתר ONE‏, 1 באוקטובר 2011
9. ↑  בני גלובינסקי, ‏החלוץ הבכיר: תומר חמד קורע רשתות באנגליה, באתר ONE‏, 12 בפברואר 2017
10. ↑  פתיחה חלומית: צפו בחמד מנצח 1:2 את אספניול עם צמד מדהים, באתר ערוץ הספורט, 19 באוגוסט 2012
11. ↑  ספרד: מאיורקה קרובה לליגת המשנה, חמד נפצע, באתר ynet, 26 במאי 2013
12. ↑  נדב צנציפר, חמד על הפציעה: "זה הכי שחור שיכול להיות", באתר ynet, 29 במאי 2013
13. ↑  אחרי 7 חודשים: תומר חמד חזר לשחק כדורגל, באתר ערוץ הספורט, 15 בדצמבר 2013
14. ↑  עכשיו זה רשמי: חמד חתם לשנתיים באלמריה, באתר ONE‏, 2 ביולי 2014
15. ↑  80 דקות לתומר חמד, 1:1 לאלמריה מול אספניול, באתר ONE‏, 23 באוגוסט 2014
16. ↑  שער בכורה לתומר חמד באלמריה ב-2:2 מול אלצ'ה, באתר ONE‏, 5 באוקטובר 2014
17. ↑  לפני מסי ורונאלדו: חמד קיבל את הכבוד בספרד, באתר ערוץ הספורט, 5 בינואר 2015
18. ↑  ספרד: תומר חמד כבש צמד והפך למלך השערים הישראלי בספרד, אך הפסיד, באתר וואלה!‏, 17 בינואר 2015
19. ↑  שגרירים: תומר חמד חתם בברייטון מהצ'מפיונשיפ, באתר וואלה!‏, 24 ביוני 2015
20. ↑  חמד סידר ניצחון דרמטי. צפו: דמארי כבש ונפצע, באתר ערוץ הספורט, 15 באוגוסט 2015
21. ↑  בכורה לחמד בפרמייר ליג, ברייטון הפסידה למנצ'סטר סיטי, באתר ynet, 12 באוגוסט 2017
22. ↑  ‏צפו: חמד כבש ב-1:3 של ברייטון, 1:2 לצ'לסי, באתר ספורט1, 9 בספטמבר 2017
23. 1 2  תומר חמד יושעה מ-3 משחקים: "אני הרוס מזה", באתר ynet, 25 בספטמבר 2017
24. ↑  דורון בן דור, ‏רשמית: חמד חתם על הארכת חוזה בברייטון, באתר ONE‏, 16 בנובמבר 2017
25. ↑  עכשיו זה רשמי: תומר חמד עבר לק.פ.ר, באתר ערוץ הספורט, 23 באוגוסט 2018
26. ↑  Weich, Ben (20 בספטמבר 2018). "Hemed stars for QPR after Yom Kippur fast". *The Jewish Chronicle*. נבדק ב-25 בדצמבר 2021. `{{cite news}}`:  (עזרה)
27. ↑  תומר לוי, ‏תומר חמד ובירם כיאל הושאלו לצ'רלטון, באתר ערוץ הספורט, 8 באוגוסט 2019
28. ↑  בכורה לחמד ב-1:0 של צ'רלטון על ברנטפורד, באתר ערוץ הספורט, 24 באוגוסט 2019
29. ↑  מערכת ONE, תומר חמד חתם בוולינגטון פיניקס הניו זילנדית, באתר ONE, ‏30 בנובמבר 2020
30. ↑  צפו: חמד חוגג צמד מרשים עם דגל ישראל וכיפה, באתר ONE‏, 16 במאי 2021
31. ↑  אחרי החגיגה של תומר חמד: קבוצתו אוסרת על הכנסת דגלים ליציע, באתר וואלה!‏, 20 במאי 2021
32. ↑  תומר חמד חתם לעונה בווסטרן סידני: "יש הרבה עבודה לעשות כאן", באתר וואלה!‏, 11 ביולי 2021
33. ↑  יניב טוכמן‏, ההפתעה של הפועל באר שבע: תומר חמד חתם לשנתיים, באתר וואלה!‏, 3 ביולי 2022
34. ↑  שמעון אלבז, תומר חמד חתם במכבי חיפה עד לסיום העונה: "חזרתי הביתה", באתר ynet, 18 בינואר 2024
35. ↑  תומר לוי, ‏שמרו על התקווה: ישראל ניצחה 1:2 בלטביה, באתר ערוץ הספורט, 4 ביוני 2011
36. ↑  נתראה בברזיל: ישראל הפסידה 3:1 לקרואטיה, באתר ‏מאקו‏, 6 בספטמבר 2011
37. ↑  משה בוקר, ישראל הביסה את לוקסמבורג 0–6, שלושער לחמד, באתר הארץ, 12 באוקטובר 2012
38. ↑  תומר לוי, ‏לא הבליג: אלישע לוי השעה את הרוש וחמד מהנבחרת, באתר ערוץ הספורט, 27 במרץ 2017
39. ↑  "Friday Feature – Tomer Hemed, Israeli Star | Sports Rabbi". *sportsrabbi.com* (באנגלית אמריקאית). נבדק ב-2018-07-17.
40. ↑  שי ארזואן, שונית פרג'י ותומר חמד התחתנו, באתר ynet, 20 ביוני 2013
41. ↑  תומר ושונית חמד הפכו הורים לארבעה: וזה השם שבחרו לבתם הטרייה, באתר MSN
42. ↑  מאיה בניטה, לירן כוהנר ושונית חמד מכניסות את המצלמות לתוך הבית שלהן, באתר ynet, 11 במרץ 2021
43. ↑  הופעות בפליאוף עלייה לפרמייר ליג